section_heading: Ostavština
paragraph_text: Hrvatska emigracija i pojedini političari smatrali su granice Banovine Hrvatske u Bosni i Hercegovini prirodnim granicama hrvatske države, jer je njima bila obuhvaćena velika većina Hrvata u BiH.<ref> Hrvatski predsjednik Franjo Tuđman često je optuživan za slično razmišljanje.<ref>Scott: Tuđman bio opsjednut idejom obnove Banovine iz '39, 24sata, 7. veljače 2011. Međunarodni sud za područje bivše Jugoslavije u Den Haagu 2013. u prvostupanjskoj nepravomoćnoj presudi u predmetu Prlić i ostali utvrdio je postojanje udruženog zločinačkog pothvata vrha HR Herceg-Bosne i Republike Hrvatske tijekom Rata u BiH, kojem je cilj bio pripojiti Hrvatskoj dijelove BiH koji su 1939. pripali Banovini ili stvoriti etnički čist hrvatski entitet na tom području.<ref>CASE INFORMATION SHEET, Document prepared by the Communications Service of the International Criminal Tribunal for the former Yugoslavia (IT-04-74) PRLIĆ et al., str. 6-7. Suvremeni hrvatski ustav 1990. uključio je uspostavu Banovine Hrvatske u izvorišne osnove, navodeći da je njome obnovljena hrvatska državna samobitnost u Kraljevini Jugoslaviji.